recursal/SuperWikiNEXT-32B huggingface dataset:
Συντεταγμένες: 41°28′8″N 43°17′5″E﻿ / ﻿41.46889°N 43.28472°E﻿ / 41.46889; 43.28472

Πάνω: Η εκκλησία του Αγίου Γεωργίου Κάτω: ερείπια παλαιάς εκκλησίας
Το **Βάνις Κβαμπέμπι** (Γεωργιανά: ვანის ქვაბები) είναι ένα μοναστηριακό συγκρότημα λαξευμένο στα σπήλαια βράχων που βρίσκεται κοντά στις πόλεις Ασπίντζα και Βάρτζια, στο μχάρε Σάμτσχε-Τζαβαχέτι, στη Νότια Γεωργία. Η ονομασία της τοποθεσίας σημαίνει «Σπήλαια του Βάνι», και πρόκειται για ένα Γεωργιανό αρχιτεκτονικό και ιστορικό μνημείο του 8ου αιώνα. Το συγκρότημα περιλαμβάνει προμαχώνα που κατασκευάστηκε το 1204 και ένα λαβύρινθο από σήραγγες που διατρέχουν από αρκετά επίπεδα στην πλαγιά του βουνού. Επίσης, δύο εκκλησίες, εκ των οποίων η νεότερη είναι σε καλή κατάσταση και βρίσκεται κοντά στην κορυφή του τείχους, ενώ η μικρότερη θολωτή βρίσκεται χαμηλότερα.

Ιστορία
-------

Αριστερά: ερείπια παλαιάς εκκλησίας Δεξιά: παλαιό κελάρι για κρασιά
Το μοναστηριακό συγκρότημα ιδρύθηκε τον 8ο αιώνα. Τον 9ο-11ο αιώνα επεκτάθηκε και κατασκευάστηκε η εκκλησία του Αγίου Γεωργίου. Το 1089 το κεντρικό τμήμα του συγκροτήματος κατάρρευσε από έναν σεισμό. Το 1191-1204 ήταν στα χέρια του βασιλιά. Κατά την περίοδο βασιλείας της Θαμάρ (1184-1213) έγιναν εργασίες ανακατασκευής. Το μοναστήρι διακοσμήθηκε με εικόνες και κατασκευάστηκε ένα ευκτήριον. Το 1265-1283 κατασκευάστηκε η Καθεδρική του Γεωργίου. Το 1283 το μοναστήρι υπέστη ζημιές από έναν σεισμό. Τους 14ο-18ο αιώνες το μοναστήρι είχε ζωή. Το 1551 οι Πέρσες και το 1576 οι Οθωμανοί εισέβαλαν στην περιοχή. 

Αριστερά: Σήραγγα διέλευσης Δεξιά: η θέα από την εκκλησία

Αξιοθέατα
---------

Το μοναστηριακό συγκρότημα περιλαμβάνει τα οικήματα των μοναχών, 6 εκκλησίες, σήραγγες και διαδρόμους, τάφους, κρύπτη, σύστημα υδροδότησης και δεξαμενές νερού. Στο κέντρο του συγκροτήματος βρίσκεται η θολωτή καθεδρική του Αγίου Γεωργίου με σκαλιστές πύλες και καμπαναριό. Με αρχαιολογικές εκσκαφές ήρθαν στην επιφάνεια ένα κελάρι, ένα εργαστήριο κεραμικής και ενδείξεις αμπελουργίας. Βρέθηκαν επίσης, πολυάριθμες επιγραφές που θεωρούνται σημαντικό μέρος της Γεωργιανής λογοτεχνίας.

Πηγές
-----

* *გაფრინდაშვილი გ.* არქიტექტურულ-არქეოლოგიური ძიებანი ვანის ქვაბში 1967 და 1968 წწ. წგნ.: საქართველოს სახელმწიფო მუზეუმის არქეოლოგიური ექსპედიციები, ტ. 2, თბ. 1971;
* *მისივე,* ვანის ქვაბის განძი, «ძეგლის მეგობარი», 1966, № 6;
* *მისივე,* ვარძია და მისი მიდამოების ქვაბები, თბ. 1957;
* *ონიანი შ.* ვანის ქვაბთა მონასტრის წარწერების პოეზია, «საბჭოთა ხელოვნება», 1959, № 7; 1960, № 8;
* *ცისკარიშვილი ვ.* წარწერები ასპინძის რაიონიდან, «მასალები საქართველოსა და კავკასიის ისტორიისათვის», 1954, ნაკვ. 30;
* *გაფრინდაშვილი გ. ონიანი შ.* ქსე, ტ. 4, გვ. 293-294, თბ. 1979

### Αναφορές

1. ↑  «Convention du Patrimoine mondial, Bureau du Comité du Patrimoine mondial» (PDF). *archive.wikiwix.com*. UNESCO. Ανακτήθηκε στις 9 Ιουλίου 2019.

Συλλογή φωτογραφιών
-------------------

* Το μοναστηριακό συγκρότημαΤο μοναστηριακό συγκρότημα
* Διαδρομή διαφυγήςΔιαδρομή διαφυγής
Γιάννης Πούλακας, Θαλασσογραφία με βάρκα (1935). Ελαιογραφία, 30 εκ. x 45 εκ. Μουσείο Αλέκου Κ. Δάμτσα (Κέντρο Τέχνης Τζιόρτζιο ντε Κίρικο), Βόλος.
Πλοίο στην θύελλα, Γιάννης Πούλακας, Ελαιογραφία σε χαρτόνι, 31 x 57 εκ. Ιδιωτική Συλλογή
Ο **Γιάννης Πούλακας** (Άγιος Γεώργιος Νηλείας Μαγνησίας, 1 Ιανουαρίου 1863 – Αθήνα, 21 Φεβρουαρίου 1942) ήταν Έλληνας ζωγράφος και πιθανώς ο πρώτος Έλληνας σκηνογράφος. Αν και γόνος φτωχής αγροτικής οικογένειας, κατόρθωσε να πάει σε νεαρή ηλικία στην Κωνσταντινούπολη για να σπουδάσει σκηνογραφία. Αργότερα πήγε στην Αθήνα και μαθήτευσε κοντά στον πολύ γνωστό θαλασσογράφο της εποχής Κωνσταντίνο Βολανάκη. Γύρω στα 1900 επέστρεψε στον Βόλο και άρχισε να διδάσκει καλλιγραφία και τεχνικά (ζωγραφική), ενώ ταυτοχρόνως ζωγράφιζε και πουλούσε θαλασσογραφίες. Περί το 1927, επέστρεψε στην Αθήνα, όπου και δίδαξε για λίγα χρόνια ζωγραφική στο Α΄ Γυμνάσιο και στον Φιλολογικό Σύλλογο «Ο Παρνασσός». Στην Αθήνα άφησε και την τελευταία του πνοή τον φοβερό χειμώνα του 1942.

Σύμφωνα με ορισμένες ενδείξεις, ο Πούλακας ήταν ο πρώτος Έλληνας που ζωγράφισε σκηνογραφίες για το θέατρο, και πιο συγκεκριμένα, για το Δημοτικό Θέατρο του Πειραιά γύρω στα 1895. Άλλα ζωγραφικά του έργα βρίσκονται στο Δημαρχείο του Βόλου (*Η ναυμαχία του Βόλου στα 1827*, περί το 1920), στην Συλλογή Κουτλίδη. Ασχολήθηκε επίσης με την αγιογραφία και δικές του εικόνες αναγεννησιακής νοοτροπίας υπάρχουν σε ναούς της περιοχής Βόλου καθώς και στον Μητροπολιτικό Ναό της Καρδίτσας. Οι θαλασσογραφίες του παρουσιάζουν πολλές ομοιότητες με τις θαλασσογραφίες του Βολανάκη, σε βαθμό που κατά καιρούς να παρουσιάζονται σαν έργα του τελευταίου.

Βιβλιογραφία
------------

1. ↑  Εφημ. *Η Θεσσαλία* (Βόλος), 25 Φεβρουαρίου 1942.
2. ↑  Φώτης Βογιατζής, «Ο ζωγράφος και πρώτος έλληνας σκηνογράφος Γιάν. Πούλακας (1864;–1942)», *Η βίγλα* (έκδοση του Δημοτικού Μουσείου γλύπτη Νικόλα – Άγιος Γεώργιος Νηλείας (Πηλίου)), τεύχος 19, Ιούν. 2005, σσ. 53–56.
3. ↑  Χρύσα Δραντάκη, «Αγναντεύοντας τη θάλασσα». Κατάλογος έκθεσης θαλασσογραφιών του Μουσείου Αλεξάνδρου Κ. Δάμτσα (Κέντρο Τέχνης Τζιόρτζιο ντε Κίρικο), Βόλος 2007.
Συντεταγμένες: 00°10′N 173°35′E﻿ / ﻿0.167°N 173.583°E﻿ / 0.167; 173.583

|  |
| --- |
|  |
|  **Αρανούκα**  |
|  |
| **Θέση** | Ειρηνικός Ωκεανός Νησιά Γκίλμπερτ |
| **Συντεταγμένες** | 00°10′N 173°35′E﻿ / ﻿0.167°N 173.583°E﻿ / 0.167; 173.583 |
| **Χώρα** | Κιριμπάτι |
| **Έκταση (χμ²)** | 15,5 |
| **Πληθυσμός** | 1.158 (2005) |

Η **Αρανούκα** (επίσης παλαιότερα γνωστή ως *Χέντερβιλ*, *Νονούκι* ή *Στάρμπακ*) είναι μια μικρή ατόλλη του Κιριμπάτι, που βρίσκεται μόλις βόρεια του ισημερινού, στο αρχιπέλαγος των Νήσων Γκίλμπερτ, 9 χμ νοτιοανατολικά της ατόλλης Κουρία και 25 χμ νοτιοδυτικά της ατόλλης Αμπεμάμα. Έχει έκταση 15,5 τετ.χμ. και πληθυσμό 1.158 άτομα.

Γεωγραφία
---------

Η ατόλλη έχει τριγωνικό σχήμα, που κυρίως σχηματίζεται από δύο μεγάλα νησιά, ασυνήθιστα μεγάλα για μια ατόλλη αυτού του μεγέθους. Το μεγαλύτερο είναι το Μπουαρίκι που σχηματίζει την "βάση" του τριγώνου, και το μικρότερο είναι το Τακαεάνγκ που σχηματίζει την γωνία της κορυφής. Τα νησιά αυτά ενώνονται με μια σειρά από εκτενείς μετακινούμενες αμμοπροσχώσεις στην βόρεια πλευρά και στην νότια πλευρά υπάρχει μια υποθαλάσσια ράχη υφάλου, που εναλλάσσεται με τον επίπεδο ύφαλο και έχει ένα πλατύ άνοιγμα προς την λιμνοθάλασσα στο κέντρο.

Μεταφορές
---------

Το Αεροδρόμιο Αρανούκα βρίσκεται στην βόρεια πλευρά του Μπουαρίκι.

|  |  |
| --- | --- |
| **Οικισμοί** | **Πληθυσμός (2005)** |
| Μπαουρούα | 329 |
| Μπουαρίκι | 509 |
| Τακαεάνγκ | 320 |
| **Αρανούκα** | **1.158** |

  


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ατόλες και Νησιά του Κιριμπάτι |
| --- |
|  |
| Νησιά Γκίλμπερτ | 
* Μακίν
* Μπουταριτάρι
* Μαρακέι
* Αμπαϊάνγκ
* Ταράουα
* Μαϊάνα
* Αμπεμάμα
* Κουρία
* Αρανούκα
* Νονούτι
* Ταμπιτεουέα
* Μπέρου
* Νικουνάου
* Ονοτόα
* Ταμάνα
* Αροράε
 |
|  |
| Δυτικά των Γκίλμπερτ | 
Μπανάμπα |
|  |
| Νησιά Φοίνικα | 
* Αμπαριρίνγκα
* Εντέρμπουρυ
* Μπίρνι
* ΜακΚήν
* Ραουάκι
* Μάνρα
* Ορόνα
* Νικουμαρόρο
 |
|  |
| Νησιά Γραμμής Ισημερινού | 
* Τεράινα
* Ταμπουαεράν
* Κιριτιμάτι
* Μάλντεν
* Στάρμπακ
* Βοστόκ
* Καρολίνα
* Φλιντ
 |
|  |
| Ύφαλοι | 
* Γουίνσλοου
* Καροντελέτ
* Φίλιππο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 244728534
* GND: 4508633-3

 |

 |
Εξώφυλλο έκδοσης του έπους (1568).
Η ***Αραουκάνα*** είναι περίφημο ισπανικό έπος του 16ου αιώνα το οποίο και θαύμαζαν ο Θερβάντες και ο Βολταίρος. Ο ποιητής του έπους αυτού είναι ο Αλόνσος Ερθίλλιας, που διηγείται σε 37 ραψωδίες την εκστρατεία του Φιλίππου Β' της Ισπανίας κατά των επαναστατών. Το όνομα *αραούκος*, κατά το έπος, είναι το όνομα του ημερολογίου της εκστρατείας εκείνης στη οποία μετείχε και ο ποιητής.

Η *Αραουκάνα* είναι γραμμένη κατά το ήμισυ στο στρατόπεδο και το άλλο ήμισυ σε στρατιωτικές επιχειρήσεις, που όμως συμπληρώθηκε μετά τον θάνατο του ποιητή από τον Σαντιστέβα Οσόριο.

Δείτε επίσης
------------

* Μαπούτσε (Αραουκάνοι)
Ο **Αρσαλά Ραχμανί Νταουλάτ** (περ. 1937 – 13 Μαΐου 2012) ήταν Αφγανός πολιτικός. Επελέγη να υπηρετήσει στη Γερουσία του Αφγανιστάν, το 2005 και το 2010. Διορίστηκε Αναπληρωτής Υπουργός Ανώτατης Εκπαίδευσης κατά την περίοδο διακυβέρνησης των Ταλιμπάν, το 1998. Το Συμβούλιο Ασφαλείας των Ηνωμένων Εθνών εξέδωσε το ψήφισμα 1267 το 1999, στο οποίο καταγράφονται τα ανώτερα στελέχη των Ταλιμπάν. Τα Ηνωμένα Έθνη ζήτησαν από τα κράτη μέλη να δεσμεύσουν τα χρηματοοικονομικά περιουσιακά στοιχεία αυτών των ατόμων. Ήταν ένα από τα άτομα που τιμωρήθηκαν. Ήταν ακόμη, ένας από τους τέσσερις πρώην ηγέτες των Ταλιμπάν που αποδέχτηκαν την πρόταση συμφιλίωσης από την αφγανική κυβέρνηση. Ορίστηκε επίσης αντιπρόεδρος κατά τη διακυβέρνηση του Χουνταμούλ Φουρκάν για πολιτικές υποθέσεις.

Τον Σεπτέμβριο του 2010 ο Χαμίντ Καρζάι τον όρισε ένα από τα εβδομήντα μέλη του Ανώτατου Συμβουλίου Ειρήνης του Αφγανιστάν. Σκοπός του Συμβουλίου Ειρήνης ήταν να ξεκινήσει διαπραγματεύσεις με μετριοπαθή στοιχεία των Ταλιμπάν ώστε να τους πείσει να εγκαταλείψουν τις βίαιες ενέργειες και να συμμετάσχουν ειρηνικά στην πολιτική διαδικασία. Στις 16 Ιουλίου 2011 το Συμβούλιο Ασφαλείας των Ηνωμένων Εθνών αφαίρεσε το όνομά του, μαζί με τα ονόματα δεκατριών άλλων πρώην μελών των Ταλιμπάν, από τον κατάλογο της απόφασης 1267. Στις 13 Μαΐου 2012, ο Νταουλάτ σκοτώθηκε από πυροβολισμούς ενώ βρισκόταν μέσα στο αυτοκίνητό του, στην Καμπούλ.

Παραπομπές
----------

1. ↑  «BBC News - Afghan peace negotiator Arsala Rahmani shot dead». Ανακτήθηκε στις 24  Ιουνίου 2012.
2. ↑  «Afghan peace negotiator shot dead» (στα αγγλικά). 13 Μαΐου 2012.. Ανακτήθηκε στις 4 Μαΐου 2019.
3. ↑  John R. Bolton, Denied Persons Pursuant to UN Security Council Resolution, *United States Federal Registry*, 2003
4. ↑  Sushant Sareen (2005). *The Jihad Factory: Pakistan's Islamic Revolution in the Making*. Har-Anand Publications. σελ. 227. ISBN 81-241-1075-1.
5. 1 2  «High Peace and Reconcilliation Council». High Peace and Reconcilliation Council. 28 Δεκεμβρίου 2011. Ανακτήθηκε στις 4 Μαΐου 2019.
6. ↑  Ariosto, David (16 Ιουλίου 2011). «14 ex-Taliban members removed from U.N. sanctions». CNN. Αρχειοθετήθηκε από το πρωτότυπο στις 28 Ιουλίου 2011.. Ανακτήθηκε στις 4 Μαΐου 2019.
Ο **Γεώργιος Πεσμαζόγλου** (1890- 22 Μαΐου 1984) (ή κάποιες φορές και **Πεσματζόγλου**) υπήρξε Διδάκτωρ οικονομολόγος, βουλευτής, υπουργός, πρέσβης και εκδότης εφημερίδας. 

Γεννήθηκε στην Αλεξάνδρεια της Αιγύπτου τον Οκτώβριο του 1890 και ήταν ο πρωτότοκος γιος του Ιωάννη Πεσμαζόγλου. Σπούδασε πολιτικές και οικονομικές επιστήμες στα Πανεπιστήμια Αθηνών, Παρισιού, Νεαπόλεως και Σιένας. Είναι διδάκτωρ της Νομικής σχολής του Πανεπιστημίου Αθηνών και της Ανωτέρας Σχολής Πολιτικών & Οικονομικών Επιστημών στο Παρίσι.

Αρχικά εργάσθηκε ως υπάλληλος της Τράπεζας Αθηνών. Μετείχε των Βαλκανικών πολέμων 1912-13. Από νωρίς ασχολήθηκε με τη πολιτική και κατέλαβε υψηλά αξιώματα, εκλεγόμενος βουλευτής Αθηνών και Αττικοβοιωτίας (1915-1936) με το κόμμα των Εθνικοφρόνων, από το οποίο και προέκυψε το Λαϊκό Κόμμα του οποίου υπήρξε ιδρυτικό μέλος (1915 - 1917). Στη συνέχεια εξορίσθηκε από τις γαλλικές αρχές "κατοχής" στη Κορσική μαζί με άλλες προσωπικότητες του αντιβενιζελικού κύκλου, από την οποία και δραπέτευσε στην Ιταλία με τους Δημήτρη Γούναρη και Ιωάννη Μεταξά. Το 1925 ίδρυσε με τον αδελφό του Στέφανο την ημερήσια εφημερίδα «Πρωΐα», από τις σοβαρότερες της περιόδου 1925-1941. Ο Γεώργιος Πεσμαζόγλου ήταν ένας από τους ιδρυτές της *Βαλκανικής Ενώσεως* της οποίας διατέλεσε και αντιπρόεδρος το 1928. Επίσης υπήρξε μέλος του Ανωτάτου Οικονομικού Συμβουλίου (1929), υπουργός Εθνικής Οικονομίας (1932-1934), υπουργός Εξωτερικών (1934), υπουργός των Οικονομικών (1935-1936), διοικητής της Εθνικής Τράπεζας της Ελλάδος από το 1945 ως το 1951 και της Εθνικής Κτηματικής Τράπεζας της Ελλάδος την ίδια περίοδο και πρόεδρος των Διοικητικών Συμβουλίων τους (1950-1953). Το 1957 τοποθετήθηκε Πρέσβης της Ελλάδος στην Άγκυρα, όπου και παρέμεινε μέχρι το 1959. Πέθανε στην Κηφισιά και κηδεύτηκε στο παρεκκλήσιο της Αγίας Ειρήνης, τον Μάιο του 1984.

Σημαντικά συγγράμματά του (βιβλία) είναι:

* «Η έγγειος φορολογία».
* «Τα παραγωγικά έργα».
* «Βαλκανική Νομισματική Ένωση».
* «Τα αίτια των περιοδικών κρίσεων».
* «Το ελληνικό νομισματικό πρόβλημα - Κατευθύνσεις νομισματικής πολιτικής».
* «Γύρω από την παλινόρθωση του 1935».

Τιμήθηκε με πλείστα παράσημα ελληνικά, μεταξύ των οποίων το Μεγαλόσταυρο του Φοίνικα, καθώς και ξένα.

Παραπομπές
----------

1. ↑  Π.χ. , και [*νεκρός σύνδεσμος*])
2. ↑  Διοικητές της ΕΤΕ Αρχειοθετήθηκε 2015-05-22 στο Wayback Machine. ιστοσελίδα της Εθνικής Τράπεζας της Ελλάδος.
3. ↑  Καθημερινή, Πένθη, 24-5-1984, σελ. 2.

Δείτε επίσης
------------

* Οικογένεια Πεσμαζόγλου
**Αντιδράσεις αυτοξειδοαναγωγής** ονομάζονται οι οξειδοαναγωγικές αντιδράσεις στις οποίες το οξειδούμενο και το αναγόμενο είναι το ίδιο στοιχείο. Στις αντιδράσεις αυτοξειδοαναγωγής ένα μέρος των ατόμων του ίδιου στοιχείου οξειδώνεται και συγχρόνως ένα άλλο μέρος αυτών ανάγεται. Για να συμβεί αυτό θα πρέπει το στοιχείο αφενός μεν να διαθέτει τουλάχιστον τρεις αριθμούς οξείδωσης, αφετέρου δε να απαντάται στην ένωση με έναν ενδιάμεσο αριθμό οξείδωσης. Συνήθως τα αλογόνα, λόγω των πολλών αριθμών οξείδωσης που διαθέτουν, λαμβάνουν μέρος σε τέτοιες αντιδράσεις.  

Για παράδειγμα στην παρακάτω αντίδραση :

τα πέντε από τα έξι άτομα χλωρίου ανάγονται από αριθμό οξείδωσης 0 σε -1 και ταυτόχρονα ένα άτομο χλωρίου οξειδώνεται από αριθμό οξείδωσης 0 σε +5. Το Cl2 δηλαδή είναι ταυτόχρονα και αναγωγικό και οξειδωτικό σώμα, ενώ το υδροξείδιο του καλίου (ΚΟΗ) δε συμμετέχει στο φαινόμενο και απλά δημιουργεί το βασικό περιβάλλον για την πραγματοποίηση της αντίδρασης.  

Ένα άλλο παράδειγμα όπου συμμετέχει το άτομο του θείου (S) είναι :

Δείτε επίσης
------------

* Οξειδοαναγωγική αντίδραση

Πηγές
-----

1. Μανουσάκης Γ.Ε. "Γενική και Ανόργανη Χημεία", Τόμοι 1ος και 2ος, Θεσσαλονίκη 1981.
2. Μανωλκίδης Κ. Μπέζας Κ. "Στοιχεία Ανόργανης Χημείας", Έκδοση 14η, Αθήνα 1984.
3. Μανωλκίδης Κ. Μπέζας Κ. "Χημικές Αντιδράσεις", Αθήνα 1976.
4. Δημητριάδης Θ. Γ. "Test Οξειδοαναγωγής", Αθήνα 1989.
5. Μπαζάκης Ι. Α. "Γενική Χημεία", Αθήνα.
Ένα **βέρστι**(ρωσικά: верста‎, **versta**) είναι παρωχημένη Ρωσική μονάδα μήκους. Ορίζεται ως 500 *σαζέν* μακρύ, γεγονός που καθιστά ένα βέρστι ίσο με 1,0668 χιλιόμετρα (0,6629 μίλια, 3.500 πόδια). 

Στην ελληνική γλώσσα, η πληθυντική μορφή της λέξης είναι *βέρστια*. Στα ρωσικά, η ονομαστική ενικού είναι *versta*.

Το **συνοριακό βέρστι** (ρωσικά: межевая верста‎, προφέρεται *μεζέβαγια βέρστι*) είναι δύο φορές μακρύ σε σύγκριση με ένα βέρστι. 

Τον 17ο αιώνα, η αξία του *βέρστι* ήταν 700 *σαζέν* ή 1,49 χιλιόμετρα, αλλά στην εποχή του Πέτρου του Μέγα η αξία του άλλαξε σε 500 *σαζέν* ή 1,067 χιλιόμετρα.

Στη Φινλανδία, το "βίρστα" ήταν αρχικά στα 1,069 χιλιόμετρα σύμφωνα με το Σουηδικό πρότυπο, αλλά το Ρωσικό *βέρστι* (1,0668 χιλιόμετρο) το αντικατέστησε μετά την προσάρτηση της Φινλανδίας στη Ρωσική Αυτοκρατορία το 1809. Το "βίρστα" αρχικά ήταν 600 *σύλις* (που αντιστοιχεί σε 1,781 μέτρα), αλλά μετά άλλαξε σε 500 *σύλις*, καθώς το ρωσικό *σύλι* έγινε μακρύτερο, στα 2,134 μέτρα. Μια συμπληρωματική μονάδα ήταν το *πενινκούλμα*, το οποίο ισούται με 10 "βίρστα" (βλέπε Φινλανδικές μονάδες μέτρησης). Η μετριοποίηση αντικατέστησε το "βίρστα" με το χιλιόμετρο τη δεκαετία του 1880.

Παραπομπές
----------

1. ↑  Raymond H Fisher, 'The Voyage of Semen Dezhnev', Hakluyt Society,1981, page 176, citing Dal's Tolkovyy Slovar
2. ↑  Konu, Mia.

Εξωτερικοί σύνδεσμοι
--------------------

* Πίνακας μετατροπής
Ο **Βενέδικτος Β΄** ήταν Γενουάτης του 14ου αιώνα μέλος της Οικογένειας Ζαχαρία.

Βιογραφία
---------

Ήταν γιος του Παλαιολόγου Ζαχαρία (ή γιος του Νικολίνο Ζαχαρία) και αδελφός του Μαρτίνου Ζαχαρία. Μαζί με τον αδελφό του εξουσίαζε τη Χίο, μέχρι που καταχράστηκε 6.000 υπέρπυρα από τα εισοδήματα του νησιού και ραδιουργώντας υποσχέθηκε στον Βυζαντινό Αυτοκράτορα Ανδρόνικο Γ΄ να τον βοηθήσει να διώξει τον Μαρτίνο. Τότε ο Αυτοκράτορας, το φθινόπωρο του 1329, εξεστράτευσε με μεγάλο στόλο κατά της Χίου και γρήγορα κατέλαβε το νησί και αιχμαλώτισε τον Μαρτίνο. Ο Βενέδικτος Β΄ διορίστηκε νέος έπαρχος της Χίου. Αν και αμείφθηκε γενναιόδωρα με 120.000 υπέρπυρα, απαίτησε την κυριαρχία της Χίου μαζί με τα έσοδα του νησιού. Αναχώρησε με τρεις γαλέρες και πήγε στο Γαλατά, και από εκεί το 1330 υποβοηθούμενος από οκτώ ενετικά πλοία εξεστράτευσε κατά της Χίου. Αποκρούστηκε όμως από τον Αυτοκράτορα και έχασε πολλούς μισθοφόρους, ενώ ο ίδιος πέθανε μετά από μία εβδομάδα από αποπληξία.

Πηγές
-----

* Δελτίο Ιστορικής και εθνολογικής Εταιρείας της Ελλάδος, τόμος Β΄, 1890, Εν Αθήναις, Εκ του τυπογραφείου των Αδελφών Περρή, σσ. 6-8.

Εξωτερικοί σύνδεσμοι
--------------------

* Γενεαλογικό δέντρο των Ζαχαριάδων

|  |
| --- |
| Βενέδικτος Β΄ Ζαχαρίας **Οικογένεια Ζαχαρία** **Θάνατος:** περί το 1330 |
| Βασιλικοί τίτλοι |
| ΠροκάτοχοςΠαλαιολόγος Ζαχαρίας | **Κύριος της Χίου**1314 - 1325Με τον αδελφό του Μαρτίνο Ζαχαρία1314 - 1325  | ΔιάδοχοςΜαρτίνος Ζαχαρίας |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 510159474325427662744

 |

 |



1. ↑  Ανακτήθηκε στις 27  Νοεμβρίου 2018.
Συντεταγμένες: 63°25′0″N 20°17′0″W﻿ / ﻿63.41667°N 20.28333°W﻿ / 63.41667; -20.28333

Το **Βέστμανεγιαρ** (ισλανδικά: *Vestmannaeyjar*) είναι δήμος και αρχιπέλαγος στα νότια παράλια της Ισλανδίας.

Το μεγαλύτερο νησί, το Χέιμαεϊ, έχει πληθυσμό 4.135 κατοίκους, οι περισσότεροι από τους οποίους ζουν στην κύρια πόλη του αρχιπελάγους, την Βέστμανναεϊγιαμπαϊρ. Τα άλλα νησιά είναι ακατοίκητα, αν και έξι έχουν μονόκλινα ξυλόσπιτα κυνηγιού. Το Βέστμανναεϊγιαρ έλαβε διεθνή προσοχή το 1973 με την έκρηξη του ηφαιστείου Έλντφετλ, το οποίο κατέστρεψε πολλά κτίρια και ανάγκασε σε πολύμηνη εκκένωση ολόκληρου του πληθυσμού να πάει στην ηπειρωτική Ισλανδία. Περίπου το ένα πέμπτο της πόλης καταστράφηκε πριν σταματήσει η ροή της λάβας με εφαρμογή 6,8 δισεκατομμυρίων λίτρων κρύου θαλασσινού νερού.

Ο Βράχος του Ελέφαντα είναι ένας φυσικός βραχώδης σχηματισμός
Το γνωστότερο αξιοθέατο της περιοχής είναι ο επονομοαζόμενος **Βράχος του Ελέφαντα**. Πρόκειται για ένα φυσικό σχηματισμό βράχου από βασάλτη στο νησί Χέιμαεϊ, στο αρχιπέλαγος των Βέστμανεγιαρ. που σχηματίστηκε κατά τη διάρκεια ηφαιστειακής έκρηξης του Έλντφελ. Ο σχηματισμός παρομοιάζει σε έναν ελέφαντα που ξεπροβάλλει από τη θάλασσα.

Παραπομπές
----------

1. ↑  px.hagstofa.is/pxen/sq/be7729c7-a361-457d-a4ff-f99c3920bc28. Ανακτήθηκε στις 30  Ιουνίου 2017.
2. ↑  Taylor Kate Brown (11 September 2014). «How do you stop the flow of lava?». *BBC news*.. Ανακτήθηκε στις 14 September 2014.
3. ↑  Paul, Kristina. «The story behind Elephant rock Iceland». *Asia News*. Αρχειοθετήθηκε από το πρωτότυπο στις 2022-08-22.. Ανακτήθηκε στις 2022-08-10.
4. ↑  Lew, Josh (31 Οκτωβρίου 2019). «The Story Behind Iceland's Volcanic Elephant». *Treehugger* (στα Αγγλικά). Ανακτήθηκε στις 22 Νοεμβρίου 2020.
5. ↑  «Elephant Rock Iceland, Westman Islands». *Arctic Adventures* (στα Αγγλικά). Ανακτήθηκε στις 22 Νοεμβρίου 2020.

Εξωτερικοί σύνδεσμοι
--------------------

* Πολυμέσα σχετικά με το θέμα  Vestmannaeyjar στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 50152139967411100005
* LCCN: sh95008262
* GND: 4431384-6

 |

 |
Οι **αστεροειδείς τύπου F** είναι ένας σχετικά σπάνιος τύπος ανθρακούχων αστεροειδών, που εμπίπτουν στην ευρύτερη ομάδα C.

Οι αστεροειδείς αυτού του τύπου έχουν φάσματα γενικά παρόμοια με αυτά των αστεροειδών τύπου B, αλλά παρουσιάζουν έλλειψη του χαρακτηριστικού απορρόφησης "νερού" γύρω στα 3 μm, ενδεικτικό των ένυδρων ορυκτών, και διαφέρουν ως προς το χαμηλού μήκους κύματος μέρος του υπεριώδους φάσματος κάτω από τα 0,4 μm.

Οι αστεροειδείς τύπου F και οι τύπου Β δεν διακρίνονται με τα κριτήρια που χρησιμοποιούνται στην ταξινόμηση SMASS, έτσι σε αυτό το καθεστώς εντάσσονται μαζί με τους αστεροειδείς τύπου Β.

Δείτε επίσης
------------

Φασματικοί τύποι αστεροειδών
Η **αντίδραση στο στρες μάχης** (CSR) είναι ο όρος που χρησιμοποιείται για να περιγράψει μια οξεία αντίδραση στρες σε περιβάλλον μάχης και περιλαμβάνει σχεδόν οποιοδήποτε σύμπτωμα, συμπεριλαμβανομένων φυσικών και νευρολογικών συμπτωμάτων, που προκύπτουν από έκθεση σε εξαιρετικά εντασιογόνες εμπειρίες μάχης. Μπορεί, επίσης, να προκύψει από συγκεκριμένες τραυματικές εμπειρίες σε επιχειρησιακό περιβάλλον ή την εξάντληση λόγω των σωρευτικών επιδράσεων ενός ή περισσοτέρων παραγόντων, συμπεριλαμβανομένης της στέρησης του ύπνου, του ακραίου σωματικού στρες, των κακών υγειονομικών συνθηκών, της περιορισμένης θερμιδικής πρόσληψης, της αφυδάτωσης ή των ακραίων περιβαλλοντικών συνθηκών. 

Οι στρεσογόνοι παράγοντες κατά τη μάχη εκτιμάται ότι επηρεάζουν σε σημαντικό βαθμό μια μονάδα ή τα μέλη της σε περιβάλλον μάχης κατά τη διάρκεια μιας αποστολής. Οι επιχειρησιακοί παράγοντες άγχους περιλαμβάνουν πολλαπλούς παράγοντες έντασης κατά τη μάχη ή παρατεταμένες εκθέσεις λόγω συνεχιζόμενων ενεργειών σε εχθρικό περιβάλλον.

Παραπομπές σημειώσεις
---------------------

1. ↑  VA/DoD, Evidence Based Practice Work Group (2017). «Management of Posttraumatic Stress Disorder and Acute Stress Reaction». US Department of Veteran Affairs.
2. ↑  Department of the Army (2009). «FM 6-22.5 Combat and operational stress control manual for leaders and soldiers» (PDF). *Globalsecurity.org*. Washington, DC: Headquarters Department of the Army. Ανακτήθηκε στις 1 Νοεμβρίου 2019.

Εξωτερικοί σύνδεσμοι
--------------------

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **battle fatigue**  |

* Glossary of Traumatology
* DCoE National Center for Telehealth and Technology
* Mortar attacks becoming routine for troops in Afghanistan[*νεκρός σύνδεσμος*]
* *A Matter of Duty: The Continuing War Against PTSD* Documentary produced by the Maine Public Broadcasting Network
Ο **Γεώργιος Πεζανός** (Πεζά 1790 – 1866) ήταν οπλαρχηγός της Κρήτης του 1821 και πολιτικός της νεοσύστατης Ελλάδας του 18ου αιώνα. Πολέμησε ως οπλαρχηγός και διακρίθηκε σε πολλές μάχες. Το 1824, όταν οι Τούρκοι κατέστειλαν την επανάσταση στην Κρήτη, έφυγε στην Κάσο με συμπατριώτες του και συνέδραμε στην άμυνά της ενάντια στον αιγυπτιακό στόλο τον Ιούνιο του 1824. Τραυματίστηκε και ανάρρωσε στην Κάρπαθο. Στη συνέχεια πήγε στην Πελοπόννησο. Εκεί πολέμησε ενάντια στον Ιμπραήμ στο Ναύπλιο και στην άλωση της Γραμβούσας το 1825. Έλαβε μέρος στις μάχες της Αθήνας ενάντια στον Κιουταχή το 1826 και στη συνέχεια επέστρεψε στην Κρήτη. Όταν τελείωσε η επανάσταση και σχηματίστηκε το ελληνικό κράτος, το 1830, πήγε με την οικογένειά του στη Νάξο ως αρχηγός της πολιτοφυλακής Νάξου και Πάρου με το βαθμό του ταγματάρχη της Φάλαγγας. Στις Ελληνικές εκλογές του 1843 εκλέχθηκε πληρεξούσιος Κρητών εποίκων και με αυτή την ιδιότητα έλαβε μέρος στην Εθνοσυνέλευση του 1843.

Αναφορές
--------

1. ↑  Πεζανός, Γεώργιος, ΔΟΜΗ. (ygeiaonline.gr), ανακτήθηκε στις 12/2/2017
2. ↑  Τρύφων Ε. Ευαγγελίδης (1894). *Ιστορία του Όθωνος, Βασιλέως της Ελλάδος (1832-1862)*. έκδοση 2η, Αθήνα: Αριστείδης Γ. Γαλανός. σελ. 221.
Οι **αστεροειδείς Ατών** (Atens) είναι ομάδα γεωπλήσιων (Near-Earth Objects - NEOs) αστεροειδών με κύριο χαρακτηριστικό το μέγεθος του μεγάλου ημιάξονα της τροχιάς τους, ο οποίος είναι μικρότερος της μιας Αστρονομικής Μονάδας (< 1 AU), της απόστασης, δηλαδή, της Γης από τον Ήλιο. Η ονομασία τους οφείλεται στον πρώτο γνωστό αστεροειδή της ομάδας, τον 2062 Ατών.

Αν και οι αστεροειδείς Ατών έχουν μικρότερη τροχιά από αυτή της Γης, το αφήλιο τους (η μεγαλύτερη απόσταση τους από τον Ήλιο) μπορεί να ξεπερνά τη μια Αστρονομική Μονάδα (με το περιήλιο, τη μικρότερη απόσταση από τον Ήλιο, να είναι αντίστοιχα πολύ μικρότερο αυτής). Έτσι, είναι πιθανό οι τροχιές κάποιων από αυτούς να τέμνουν την τροχιά της Γης. Από τους γνωστούς αστεροειδείς της ομάδας, για τον οποίο είχαν εκφραστεί στο παρελθόν κάποιες ελάχιστες πιθανότητες σύγκρουσής του με τη Γη (οι οποίες διαψεύστηκαν από νεώτερες παρατηρήσεις), είναι ο 99942 Άποφις. 

Οι αστεροειδείς Ατών που δεν ανήκουν στην προηγούμενη κατηγορία και τόσο το περιήλιο όσο και το αφήλιο τους είναι μικρότερα της Αστρονομικής Μονάδας (κινούνται εσωτερικά της τροχιάς της Γης) χαρακτηρίζονται ως *Αστεροειδείς Apohele* (η λέξη *Apohele* είναι χαβανέζικης προέλευσης, σημαίνει *τροχιά* και επιλέχθηκε γιατί θυμίζει τη λέξη *aphelion* - *αφήλιο*) ή  *Interior-Earth Objects (IEOS)* ή *Αστεροειδείς Ατίρα*, από το όνομα του πρώτου γνωστού αστεροειδή του είδους, του 163693 Ατίρα.

Παραπομπές
----------

1. 1 2  Near-Earth Object Groups Αρχειοθετήθηκε 2017-02-13 στο Wayback Machine.. NASA

Εξωτερικοί σύνδεσμοι
--------------------

* Λίστα των γνωστών Αστεροειδών Ατών - Minor Planet Center.

|  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μικρά σώματα Ηλιακού Συστήματος |
| --- |
|  |
| Μικροί πλανήτες | 

|  |
| --- |
| 
* Ονοματολογία αστεροειδών
* Ομάδες
* Δορυφόροι μικρών πλανητών
 |
|  |
| Αστεροειδείς | 
* Αστεροειδείς Ατών
* Οικογένειες
* Τρωικοί αστεροειδείς Δία
* Κύρια ζώνη αστεροειδών
* Γεωπλήσια αντικείμενα
* Φασματικοί τύποι
 |
|  |
| Μακρινοί μικροί πλανήτες | 
* Κένταυροι
* Δαμοκλοειδείς
* Τρωικοί αστεροειδείς Ποσειδώνα
* Μεταποσειδώνια αντικείμενα
	+ Detached
	+ Ζώνη του Κάιπερ
	+ Νέφος του Όορτ
	+ Αντικείμενο διασκορπισμένου δίσκου
 |

 |
|  |
| Κομήτες | 
* Εξαντλημένοι
* Μεγάλοι
* Χαμένοι
* Κύριας Ζώνης
* Μη περιοδικοί
* Περιοδικοί
* Ηλιοπλήσιοι
 |
|  |
| Μετεωροειδείς | 
* Βολίδα
* Σκόνη
* Fireball
* Μετέωρο
* Μετεωρίτες
* Τηκτίτες
 |
|  |
| Λίστες/Κατηγορίες | 
* Ομάδες και οικογένειες αστεροειδών
* Δορυφόροι μικρών πλανητών
* Δυαδικοί αστεροειδής
* Μικροί πλανήτες
 |

 |
Συντεταγμένες: 46°44′25.8″N 12°22′10.4″E﻿ / ﻿46.740500°N 12.369556°E﻿ / 46.740500; 12.369556

Οι οκτώ περιφέρειες του Νοτίου Τιρόλου, η Βαλ Πουστερία καταλαμβάνει το ανατολικότερο κομμάτι, χρωμματισμένο με πορτοκαλί.
Η **Βαλ Πουστερία** (ιτ. *Val Pusteria*, γερμ. *Pustertal*) είναι κοιλάδα των Άλπεων, η οποία διοικητικά ανήκει στο Νότιο Τιρόλο. Η Κοιλάδα της Πουστερίας αποτελεί τη μεγαλύτερη σε έκταση από τις οκτώ διοικητικές περιφέρειες του Νοτίου Τιρόλου· διαιρείται σε 26 δήμους, με πρωτεύουσά το Μπρούνικο.

Γεωγραφικά στοιχεία
-------------------

Από γεωγραφικής σκοπιάς, η Βαλ Πουστερία βρίσκεται στο δυτικό μέρος του Περιαδριατικού Σφάλματος, ένα ρήγμα που χωρίζει τις σχιστολιθικές Νότιες Άλπεις από τις Κεντρικές. Η κοιλάδα στα δυτικά αποτελεί φυσική εκβολή του ποταμού Αδίγη στην Αδριατική θάλασσα, ενώ από τα ανατολικά χύνεται δια μέσω του Δούναβη στη Μαύρη θάλασσα. Την κοιλάδα τροφοδοτούν με νερό οι ποταμοί Ριέντσα και Ντράβα, δυτικά και ανατολικά αντιστοίχως. Το ανατολικό μέρος της κοιλάδας ονομάζεται Άνω Κοιλάδα της Πουστερίας (*Hochpustertal*).

Το μέσο υψόμετρο των πόλεων που φιλοξενεί η κοιλάδα κυμαίνεται μεταξύ 750 και 1.180 μ. Κυριότερες πόλεις στο δυτικό μέρος είναι η πρωτεύουσα Μπρούνεκ και οι πόλεις Τόμπλαχ, Βάλσμπεργκ-Τάιστεν και Βαλντάορα· στο δε ανατολικό μέρος, οι πόλεις Ίννιχεν, Σίλλιαν και Μίττεβαλντ. 

Οι μεγαλύτεροι παραπόταμοι του ποταμού Ριέντσα είναι οι Αντερσέλβα, Αουρίνο, Μπράιες, Κάσιες, Γκάντερα, Φούντρες και Λούσον, ενώ πλάι στην κοιλάδα βρίσκεται και η μικρότερη Βαλ ντι Τουρές.

Πολιτικά στοιχεία
-----------------

Χάρτης του Νοτίου Τιρόλου, με πράσινο χρώμα η Βαλ Πουστερία
Άποψη με θέα προς την κοιλάδα
Άποψη του κέντρου του Μπρούνικο
Ως διοικητική περιφέρεια η Κοιλάδα της Πουστερίας (γερμ. *Bezirksgemeinschaft Pustertal*, ιταλ. *Comprensorio della Val Pusteria*) ιδρύθηκε το 1969 και σ' αυτήν υπάγονται 26 δήμοι. Έχει συνολική έκταση 2.071 χμ² και ο πληθυσμός της ξεπερνά τους 73.000 κατοίκους. Σύμφωνα με την απογραφή του 2001, το 80,96% των κατοίκων μιλούν γερμανικά, το 13,40% λαδινικά και μόλις το 5,64% ιταλικά, ως μητρική τους γλώσσα.

Οι 26 δήμοι που συναποτελούν την Βαλ Πουστερία είναι οι εξής:

* Βάλε Αουρίνα
* Βάλε ντι Κάζιες
* Βαλντάορα
* Βανντόιες
* Βιλλαμπάσα
* Γκάις
* Κάμπο Τούρες
* Κιένες
* Κορβάρα ιν Μπάντια
* Λα Βάλε
* Μάρεμπε
* Μονγκουέλφο
* Μπάντια
* Μπράιες
* **Μπρούνικο**
* Ντομπιάκο
* Πέρκα
* Πρεντόι
* Ραζούν Αντερσέλβα
* Σαν Κάντιντο
* Σαν Λορέντσο ντι Σέμπατο
* Σαν Μαρτίνο ιν Μπάντια
* Σέλβα ντεϊ Μολίνι
* Σέστο
* Τέρεντο
* Φάλτσες

Παραπομπές
----------

1. ↑  Bevölkerung und soziales Leben, Statistisches Jahrbuch 2006, p. 120, tab. 3.19

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βαλ Πουστερία** |

* (Γερμανικά) (Ιταλικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 242983701
* LCCN: sh99003109
* GND: 4047886-5
* NKC: ge786036

 |

 |
Η **Βάντα Λέσις** (πολωνικά: Wanda Lesisz) (15 Ιουλίου 1926 – 16 Ιουλίου 2017) ήταν Πολωνή αντιστασιακή κατά τη διάρκεια του Β΄ Παγκοσμίου Πολέμου. Τιμήθηκε ως Δίκαιη των Εθνών για την παροχή καταφυγίου σε Εβραίους. Παντρεύτηκε τον Ταντέους Λέσις, ο οποίος ήταν επίσης αντιστασιακός μαχητής. Ο πατέρας της εργαζόταν για τον Πολωνικό Στρατό. Αυτή και οι αδερφές της παρακολούθησαν μια στρατιωτική σχολή στην οποία δίδασκε ένας υπουργός μέχρι την ηλικία των 15 ετών, αφού άρχισε να παρακολουθεί ένα σχολείο που διοικούσε η σύζυγος του ίδιου υπουργού.

Ενώ οι γερμανικές δυνάμεις προχωρούσαν υπό πίεση, η Βάντα και η οικογένειά της έπρεπε να κάνουν το ταξίδι τους σε μια εναλλακτική διαδρομή. Το νέο της σπίτι δεν είχε παράθυρα, τζάμια και καλοριφέρ. Αυτή έγινε η νέα της ζωή και, σε αυτήν, έπιασε δουλειά ως διανομέας εφημερίδων. Ωστόσο, αυτό άλλαξε γρήγορα όταν της ζητήθηκε να ενταχθεί στο Πολωνικό Υπόγειο Κράτος, στο οποίο συμμετείχαν και η μητέρα και οι αδερφές της. Η κύρια δουλειά της Βάντα ήταν η διανομή μηνυμάτων, ωστόσο μοίραζε και όπλα σε άλλα μέλη της αντίστασης. Επιπλέον, βοήθησε έναν Άγγλο στρατιωτικό, που έζησε μαζί τους για μικρό χρονικό διάστημα, αλλά αργότερα συνελήφθη και σκοτώθηκε.

Παραπομπές
----------

1. 1 2  «The Righteous Among the Nations Database» (Αγγλικά)
2. ↑  Lukas, R.C. (2013). *Out of the Inferno: Poles Remember the Holocaust*. University Press of Kentucky. σελ. 109. ISBN 9780813143323. Ανακτήθηκε στις 6 Αυγούστου 2017.
3. ↑  «Wanda Lesisz | Register». *The Times & The Sunday Times*.. Ανακτήθηκε στις 2017-08-06.
4. ↑  «Wanda Gutowska-Lesisz, fought in Warsaw Uprising – obituary». *The Telegraph*. 25 July 2017.. Ανακτήθηκε στις 2017-08-06.
5. ↑  Dembinski, Michael (12 October 2009). «Tadeusz Lesisz: Pole who sailed with the Royal Navy and saw action on D-Day and in the Battle of the Atlantic». *The Independent*.. Ανακτήθηκε στις 11 May 2020.
6. ↑  «Archiwum Historii Mówionej - Wanda Lesisz». *www.1944.pl* (στα Αγγλικά). Ανακτήθηκε στις 8 Οκτωβρίου 2019.
7. ↑  «Resistance | World War II, Europe». *Encyclopedia Britannica* (στα Αγγλικά). Ανακτήθηκε στις 8 Οκτωβρίου 2019.
8. ↑  «Beach Jumpers», *Wikipedia*, 2019-10-07, ανακτήθηκε στις 2019-10-10
Ο **Αντίλ Αουάσαρ** (ολλανδικά:Adil Auassar) είναι Ολλανδός-Μαρικονός ποδοσφαιριστής, γεννημένος στις 6 Οκτωβρίου 1986 στο Ντόρντρεχτ της Ολλανδίας και αγωνίζεται στην ΣΜΦ Εξέλσιορ.

Καριέρα
-------

### Οι πρώτοι σύλογοι

Ο Αουάσαρ ξεκίνησε την καριέρα του από τις ακαδημίες της Γκρότε Λιντ, ενώ αργότερα αγωνίστηκε στις ακαδημίες νέων της Σπάρτα Ρότερνταμ. Μετά αγωνίστηκε στις ακαδημίες την πόλης όπου γεννήθηκε, της ΦΚ Ντόρντρεχτ, όπου αγωνίστηκε και σε επαγγελματικό επίπεδο. Αγωνίστηκε για 2 σεζόν κάνοντας 45 εμφανίσεις, ενώ σκόραρε 3 φορές.

### Φένλο

Το 2007 ο Αουάσαρ πήρε μεταγραφή στην Φένλο, ενώ το ντεμπούτο του με την καινούρια ομάδα το έκανε στις 15 Σεπτεμβρίου 2007 στην ήττα από την Ντε Χράαφσχαπ με 3-2. Σκόραρε 5 γκολ σε 65 εμφανίσεις.

### Από τη Φέγενορντ στην Ντε Χράαφσχαπ

Στις 5 Μαρτίου 2010 η Φέγενορντ ανακοίνωσε τον Αουάσαρ. Όμως λόγω των λιγοστών ευκαιριών που του δόθηκαν στην πρώτη σεζόν, πήγε σαν δανεικός στην ΡΚΣ Βάαλβαϊκ την επόμενη περίοδο. Στη Φέγενορντ αγωνίστηκε μόνο σε 3 αγώνες, ενώ στην Βάαλβαϊκ αγωνίστηκε σε 19 αγώνες, ενώ πέτυχε και ένα γκολ.

Το 2012 υπέγραψε μονοετές συμβόλαιο με την Ντε Χράαφσχαπ με όψιον επέκτασης ενός ακόμη χρόνου, το οποίο δεν έγινε. Σκόραρε 2 γκολ σε 27 ματς.

### Εξέλσιορ

Το 2013 πήρε μεταγραφή στην Εξέλσιορ. Έκανε το ντεμπούτο του στις 7 Σεπτεμβρίου 2013 σαν αλλαγή στην νίκη επί της Μάαστριχτ με 1-0. Στις 25 Απριλίου 2014 ο Αουάσαρ επέκτεινε το συμβόλαιό του με την Εξέλσιορ για 2 χρόνια

Παραπομπές
----------

1. ↑  Το ντεμπούτο με την Εξέλσιορ(Ολλανδικά) sbvexcelsior.nl
2. ↑  Ο Αουάσαρ επέκτεινε το συμβόλαιό του με την Εξέλσιορ (Ολλανδικά) sbvexcelsior.nl

Εξωτερικοί σύνδεσμοι
--------------------

* Ο Αουάσαρ στην επίσημη ιστοσελίδα της Εξέλσιορ
Οι **39ες γενικές εκλογές στη Νιου Μπράνσγουικ** διεξήχθησαν στις 24 Σεπτεμβρίου 2018 για την εκλογή των 49 μελών της 59ης Νομοθετικής Συνέλευσης στην επαρχία Νιου Μπράνσγουικ του Καναδά.

  

Ήταν οι πρώτες εκλογές στην επαρχία από το 1920 στις οποίες κανένα κόμμα δεν κέρδισε την αυτοδυναμία. Οι περισσότερες έδρες κερδήθηκαν από τους Προοδευτικούς Συντηρητικούς (22) ενώ ο κάτοχος της πρωθυπουργίας, ο Φιλελεύθερος Μπράιαν Γκάλαντ επεδίωξε να σχηματίσει κυβέρνηση, αν και το κόμμα του κέρδισε μόνο 21 έδρες.

Δύο μικρότερα κόμματα— η Λαϊκή Συμμαχία και το Κόμμα των Πρασίνων σημείωσαν κέρδη, με 3 έδρες το καθένα. Για πρώτη φορά εξέλεξε βουλευτή η Λαϊκή Συμμαχία και οι Πράσινοι ενισχύθηκαν κατά μία έδρα. Για πρώτη φορά από το 1991 τέσσερα κόμματα κέρδισαν εκπροσώπηση στο κοινοβούλιο.

Την 1η Νοεμβρίου η κυβέρνηση μειοψηφίας του Γκαλάν παραιτήθηκε έπειτα από πρόταση δυσπιστίας. Στις 9 Νοεμβρίου ορκίστηκε πρωθυπουργός ο Μπλεν Χιγκς, επικεφαλής κυβέρνησης μειοψηφίας.

Αποτελέσματα
------------

↓| **22** | **21** | **3** | **3** |
| '*Προοδευτικοί Συντηρητικοί* | **Φιλελεύθεροι** |  **Λαϊκή Συμμαχία (PANB)** | **Πράσινοι** |

  


ε • σ | Πολιτικό κόμμα | Αρχηγός κόμματος | Βουλευτές | Ψήφοι |
| --- | --- | --- | --- |
| Υποψήφιοι | εκλογές 2014 | Κατά τη διάλυση της Βουλής | 2018 | ± | # | % | ± (pp) |
| Προοδευτικοί Συντηρητικοί | Μπλεν Χιγκς | 49 | 21 | 21 | 22 | 1Αύξηση | 121.300 | 31,89% | 2,75Μείωση |
| Φιλελεύθεροι | Μπράιαν Γκάλαντ | 49 | 27 | 24 | 21 | 3Μείωση | 143.791 | 37,80% | 4,92Μείωση |
| Λαϊκή Συμμαχία | Κρις Όστιν | 30 | – | – | 3 | 3Αύξηση | 47.860 | 12,58% | 10,44Αύξηση |
| Πράσινοι | Ντειβιντ Κουν | 47 | 1 | 1 | 3 | 2Αύξηση | 45.186 | 11,88% | 5,27Αύξηση |
| Νέο Δημοκρατικό Κόμμα | Τζένιφερ Μακένζι | 49 | – | – | – | – | 19.039 | 5,01% | 7,97Μείωση |
| KISS NB | Τζέραλντ Μπουρκ | 9 | – | – | – | – | 366 | 0,10% | Νέο |
| Ανεξάρτητοι | 8 | – | 1 | – | 1Μείωση | 2.821 | 0,74% | 0,15Μείωση |
| Κενές | 2 |  |
|
| ***Ψηφοδέλτια που απορρίφθηκαν*** | **1.412** |  |
| **Σύνολο** | **241** | **49** | **49** | **49** | – | **381.775** | **100,00%** |  |
| **Εγγεγραμμένοι ψηφοφόροι και προσέλευση** | **568.671** | **67,13%** | **2,48**Αύξηση |

Παραπομπές
----------

1. ↑  *Legislative Assembly Act*, Section 2(4).
2. ↑  «Thirty-eighth general election September 22, 2014» (PDF). Elections New Brunswick. Ανακτήθηκε στις 20 Ιανουαρίου 2016.
3. ↑  Poitras, Jacques (2 Νοεμβρίου 2018). «Brian Gallant's minority government defeated after losing confidence vote». CBC News.
Ο Βαλάκ, πίνακας του Τζέιμς Τισό
Ο **Βαλάκ** είναι Βιβλικό πρόσωπο που αναφέρεται στη Παλαιά Διαθήκη και στην Αποκάλυψη του Ιωάννη (Κεφ. 2:14). Το όνομά του είναι εβραϊκό και σημαίνει "*αυτός που ενεργεί λεηλασίες*". Αναφέρεται ως Βασιλιάς των Μωαβιτών, κατ΄ άλλους των Μαδιανιτών. Όταν οι Εβραίοι επανερχόμενοι από την Αίγυπτο στη Γη της Επαγγελίας άρχισαν να περιτριγυρίζουν τη χώρα που βασίλευε ο Βαλάκ, ο τελευταίος κάλεσε τον μάντη Βαλαάμ, από τη Φεθορά, περιοχή του Ευφράτη, χρηματίζοντάς τον, προκειμένου να τους καταραστεί.

Ο Βαλάκ μνημονεύεται στην Επιστολή προς την Εκκλησία της Περγάμου κατά την Αποκάλυψη.

* *Αριθμοί κεφ. 22:2 - 24:25*

Πηγές
-----

* Π. Ν. Τρεμπέλας "Η Καινή Διαθήκη, μετά συντόμου ερμηνείας" Εκδ. ΣΩΤΗΡ - Αθήνα 1993, σελ. 980.
* David and Patt Alexander "Το εκπληκτικό Εγχειρίδιο της Βίβλου" , Εκδόσεις Πέργαμος, Αθήνα 1993, σελ.649.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 296682070
* GND: 1031949577

 |

 |
Το **Αστεροσκοπείο Πεντέλης** είναι ερευνητικό κέντρο και αστεροσκοπείο, το οποίο βρίσκεται στο Πεντελικό Όρος στην Αττική. Ιδρύθηκε το 1958 και αποτελεί μέρος του Εθνικού Αστεροσκοπείου Αθηνών.

Πληροφορίες
-----------

Το Αστεροσκοπείο βρίσκεται στον λόφο «Κουφός» στο Πεντελικό Όρος, σε υψόμετρο 500μ. κοντά στην συνοικία της Νέας Πεντέλης. Η πρόσβαση στο σημείο είναι δυνατή μόνο μέσω αυτοκινήτου.

Το Αστεροσκοπείο στεγάζει το διοπτρικό τηλεσκόπιο Thomas Cooke διαμέτρου 63 εκ. που κατασκευάστηκε το 1869 για τον Newall. Το 1890 έγινε δωρεά στο αστεροσκοπείο του Πανεπιστημίου του Κέιμπριτζ, όπου έμεινε μέχρι τα μέσα του 20ου αιώνα, όπου η διοίκηση του Πανεπιστημίου αποφάσισε να το κάνει εκ νέου δωρεά σε όποιο αστεροσκοπείο ενδιαφερόταν. Το Εθνικό Αστεροσκοπείο Αθηνών αποδέχτηκε τη δωρεά το 1955, και το 1957, το τηλεσκόπιο αποσυναρμολογήθηκε και μεταφέρθηκε με πλοίο στον Πειραιά. Το τηλεσκόπιο Newall εγκαταστάθηκε το 1958 στον ήδη υπάρχοντα από το 1937 Αστρονομικό Σταθμό Πεντέλης, όπου ειδικά γι' αυτό κατασκευάστηκε ένα κτίριο εξ ολοκλήρου από πεντελικό μάρμαρο. Το κτίριο είναι ελληνικής κατασκευής, ενώ το δάπεδο του είναι κινητό, ώστε να διευκολύνετε η πρόσβαση στο τηλεσκόπιο χωρίς την χρήση σκάλας. Το τηλεσκόπιο πλέον δεν χρησιμοποιείτε για επιστημονικές έρευνες.

Από το 1995 στεγάζεται στο αστεροσκοπείο το κέντρο επισκεπτών του Ινστιτούτου Αστρονομίας, Αστροφυσικής, Διαστημικών Εφαρμογών και Τηλεπισκόπησης. Στο κέντρο, έχουν ξεναγηθεί πάνω από 200.000 επισκέπτες από όλη την Ελλάδα και το εξωτερικό. Το βασικό μέλημα του Κέντρου Επισκεπτών είναι η διάχυση αστρονομικών γνώσεων προς το ευρύ κοινό, και ειδικά στους νέους και η πληροφόρηση για τα επιτεύγματα και τις ανακαλύψεις της Αστρονομίας. Ο σκοπός αυτός επιτυγχάνεται με την οργάνωση σεμιναρίων, διαλέξεων και με νυχτερινές παρατηρήσεις με το τηλεσκόπιο Newall. Ακόμα, το Κέντρο παράγει ταινίες αστρονομικού περιεχομένου, οι οποίες παρουσιάζονται στους επισκέπτες σε ειδικά διαμορφωμένη αίθουσα του αστεροσκοπείου.

Ο λόφος Κουφού όπου βρίσκεται το Αστεροσκοπείο.

Παραπομπές
----------

1. ↑  «Αστεροσκοπείο Πεντέλης - astronomia.gr». *astronomia.gr*. Ανακτήθηκε στις 26 Ιουλίου 2022.
2. ↑  «Κέντρο Επισκεπτών Πεντέλης». *ΙΑΑΔΕΤ*. Ανακτήθηκε στις 26 Ιουλίου 2022.

Εξωτερικοί σύνδεσμοι
--------------------

* Αστεροσκοπείο Πεντέλης-τηλεσκόπιο Newall
Με τον όρο **βιογεωγραφική περιοχή** (αλλιώς και **βιογεωγραφικά βασίλεια**), κατά τη Βιογεωγραφία, χαρακτηρίζεται επιφάνεια της Γης που περιέχει χαρακτηριστικές ομάδες οργανισμών και ιδιαίτερα φυτών και ζώων που εμποδίζονται ν΄ απομακρυνθούν από την περιοχή αυτή εξαιτίας διαφόρων φυσικών εμποδίων.

Έτσι οι βιογεωγραφικές περιοχές, ως υποδιαιρέσεις της επιφάνειας της Γης, εμφανίζουν διαφορετική σύσταση της πανίδας και χλωρίδας δημιουργώντας κατά συνέπεια και διαφορετικές φυτογεωγραφικές και ζωογεωγραφικές περιοχές. Αυτός ο βιοκαταμερισμός της επιφάνειας της Γης ήταν και η αφετηρία της δημιουργίας της ιδιαίτερης επιστήμης της Βιογεωγραφίας.

Τα βιογεωγραφικά βασίλεια, όπως καθιερώθηκαν από τον Άλφρεντ Ράσελ Γουάλας, είναι η Παλαιοαρκτική (Βόρεια Ευρώπη, Μεσόγειος, Σιβηρία, Μαντζουρία), η Αιθιοπική (Ανατολική, Δυτική και Νότια Αφρική, Μαδαγασκάρη), η Ανατολική (κεντρική Ινδία, Σρι Λάνκα, Ινδοκίνα, Βορειοανατολική Ασία), η Αυστραλιανή (Αυστρο-Μαλαισία, Αυστραλία, Πολυνησία, Νέα Ζηλανδία), η Νεαρκτική (Καλιφόρνια, Βραχώδη Όρη, οροσειρά Allegheny, Καναδάς) και η Νεοτροπική περιοχή (Χιλή, Βραζιλία, Μεξικό, Αντίλες). Αν και οι περιοχές αυτές είναι ευρέως αποδεκτές ως σήμερα, ορισμένοι ερευνητές υιοθετούν επίσης πιο λεπτομερείς υποδιαιρέσεις. Τα βασίλεια δεν αντιστοιχούν ακριβώς σε ηπειρωτικά όρια. Παρατηρούνται πολλές αποκλίσεις ως προς την ταξινόμηση των φυτογεωγραφικών και ζωογεωγραφικών περιοχών που δεν ταυτίζονται π.χ. κατ΄ αριθμό περιοχών και των φυσικών ορίων τους. Σημαντικότερες τέτοιες ταξινομήσεις είναι η ταξινόμηση κατά Γκουντ (φυτογεωγραφική), και η ταξινόμηση κατά Ντάρλιγκτον (ζωογεωγραφική).

Βιβλιογραφία
------------

* Huggett, Richard. *Fundamentals of Biogeography*, Routledge, 2005.
Ο **Ασιατικός δεντροβάτραχος**, *Hyla orientalis* Bedriaga, 1890 είναι ένα είδος μικρού βατράχου της οικογένειας Hylidae, που απαντάται στην Ευρώπη και την Ασία. Βάσει πρόσφατων γενετικών μελετών έγινε η αναγωγή του, καθώς προηγουμένως ήταν γνωστός ως υποείδος του Ευρωπαϊκού δεντροβάτραχου, *H. arborea*.

Περιγραφή
---------

Οι Ασιατικοί δεντροβάτραχοι, όπως και οι Ευρωπαϊκοί, είναι μικροί, με τα αρσενικά να κυμαίνονται μεταξύ 32-43mm και τα θηλυκά μεταξύ 40-50mm σε ολικό μήκος. Συνήθως είναι πράσινοι, αλλά μπορεί να έχουν και γκρι χρώμα, ανάλογα με τη θερμοκρασία, την υγρασία ή τη διάθεσή τους. Τα θηλυκά έχουν λευκό λαιμό, ενώ τα αρσενικά έχουν χρυσό-καφέ λαιμό, με διπλωμένους του φωνητικούς σάκους τους.

Γεωγραφική κατανομή
-------------------

Απαντάται στην Ανατολική Ευρώπη, ανατολικά των Καρπάθιων και νότια έως την Ανατολική Θράκη. Επίσης, εντοπίζεται στο μεγαλύτερο μέρος της Ανατολίας, το Β. Ιράν, τη χερσόνησο της Κριμαίας. Στην Ελλάδα απαντάται στο ανατολικό τμήμα της Θράκης και στα ανατολικά νησιά του Αιγαίου (Σάμος, Χίος, Λέσβος, Ρόδος, Κως).

Παραπομπές
----------

1. ↑  Stöck M. Dubey S. Klütsch C. Litvinchuk S.N. Scheidt U. and Perrin N. (2008). Mitochondrial and nuclear phylogeny of circum-Mediterranean tree frogs from the Hyla arborea group. *Molecular Phylogenetics and Evolution* 49: 1019-1024.
2. 1 2  Stöck M. Dufresnes C. Litvinchuk S.N. Lymberakis P. Biollay S. Berroneau M. Borzée A. Ghali K. Ogielska M. and Perrin N. (2012). Cryptic diversity among Western Palearctic tree frogs: Postglacial range expansion, range limits, and secondary contacts of three European tree frog lineages (Hyla arborea group). *Molecular Phylogenetics and Evolution* 65: 1-9.
3. 1 2 3  Speybroeck, J. Beukema, W. Bok, B. Van Der Voort, J. (2016). *Field Guide to the Amphibians and Reptiles of Britain and Europe.*. San Diego, USA: Bloomsbury Natural History.
4. ↑  Haltenorth, T. (1979). *British and European Mammals, Amphibians, and Reptiles’’. Irwin & Co. Ltd. p. 126.*
Ο **Βαλάμηρος** (*Valamir*, περί το 420 - περί το 465) ήταν βασιλιάς των Οστρογότθων στην αρχαία κομητεία της Παννονίας (447 - 465). Στην διάρκεια της βασιλείας του πολέμησε στο πλευρό των Ούννων εναντίον της Ανατολικής Ρωμαϊκής Αυτοκρατορίας, μετά τον θάνατο του Αττίλα στράφηκε εναντίον των Ούννων πολεμώντας σαν αρχηγός μεγάλης ομάδας Γότθων για την ανεξαρτησία τους.

Ο Βαλάμηρος γιος του Βανδαλάριου και ξάδελφος του βασιλιά Θορισμούνδου ήταν πάντοτε στο πλευρό του Αττίλα, συμμετείχε μαζί του στις επιδρομές που έκανε στις επαρχίες του Δούναβη (447) και ήταν ο αρχηγός των δυνάμεων του Αττίλα στην μάχη του Σαλόν. Μετά τον θάνατο του Αττίλα (453) ο Βαλάμηρος έγινε αρχηγός μιας μεγάλης ομάδας Γότθων που εγκαταστάθηκαν από τον Μαρκιανό στην Παννονία. Στην μάχη που ακολούθησε για την ανεξαρτησία από τους Ούννους (456 - 457) κατάφερε να κερδίσει τους γιους του Αττίλα. Το 459 οι Οστρογότθοι του Βαλάμηρος δεν δέχθηκαν την ετήσια πληρωμή από τους Ρωμαίους οι οποίοι είχαν σκοπό να αναδείξουν στην περιοχή τον αντίπαλο του Θεόδωρο Στράβωνα. Ο Βαλάμηρος μαζί με τους αδελφούς του επιτέθηκε στην Ιλλυρία (459 - 462), ο αυτοκράτορας Λέων Α΄ τότε υποχρεώθηκε να τον πληρώσει με 300 χρυσά νομίσματα, στην διάρκεια μιας εκστρατείας του εναντίον των Σκυθών ο Βαλάμηρος έπεσε από το άλογο του και σκοτώθηκε. 
Τον διαδέχτηκε ο μικρότερος αδελφός του Θεοδέμιρος.

Παραπομπές
----------

1. ↑  «Валамир» (Ρωσικά)
2. ↑  «Видимир» (Ρωσικά)
3. ↑  d:Q15720270: «Теодемир» (Ρωσικά)
4. ↑  Μπογδάντσαλης 2020, σελ. 28.
5. ↑  Heather, Peter. The fall of the Roman Empire. A new history. Paperback 2006, Pan Books, ISBN 978-0-330-49136-5. Hardback London, Macmillan, 2005.
6. ↑  Martindale, J.R. (1980), The prosopography of the later Roman Empire, vol. 2, A.D 395-527. (Fourth printing 2006 ed.), Cambridge University Press, pp. 1135–1136

Πηγές
-----

* Μπογδάντσαλης, Δημήτριος (2020). *Οι Γότθοι στη Θράκη και οι σχέσεις τους με το Βυζάντιο*. Κομοτηνή: Δημοκρίτειο Πανεπιστήμιο Θράκης. doi:10.26257/heal.duth.12625.
* Heather, Peter. The fall of the Roman Empire. A new history. Paperback 2006, Pan Books, ISBN 978-0-330-49136-5. Hardback London, Macmillan, 2005.
* Martindale, J.R. (1980), The prosopography of the later Roman Empire, vol. 2, A.D 395-527. (Fourth printing 2006 ed.), Cambridge University Press


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 120963678
* GND: 141375035

 |

 |
Ο ρωσικός αυτοκινούμενος εκτοξευτής πυραύλων SA-4
Ο **αυτοκινούμενος εκτοξευτής πυραύλων**, γνωστός και ως όχημα μεταφορέας-ανορθωτής-εκτοξευτής (transporter erector launcher - TEL), είναι στρατιωτικό όχημα, συνηθέστερα θωρακισμένο, που μπορεί να μεταφέρει, να ανυψώσει σε θέση βολής και να εκτοξεύσει έναν ή περισσότερους βαλλιστικούς πυραύλους. Τέτοια οχήματα υπάρχουν για πυραύλους επιφανείας-αέρος (επ/αε) και για πυραύλους επιφανείας-επιφανείας (επ/επ).  
 
Παλαιότερα οι βαλλιστικοί πύραυλοι εκτοξεύονταν από σταθερές, καθορισμένες τοποθεσίες, που αποτελούσαν μόνιμες βάσεις πυραυλικών εγκαταστάσεων, συνήθως σε κορυφογραμμές και μικρά οροπέδια, κάνοντάς τους όμως πιο ευάλωτους σε αιφνίδιες ή τακτικές επιθέσεις, από τη στιγμή που είχαν επισημανθεί από τον εχθρό, καθώς δεν ήταν εύκολη η μεταφορά τους. Αν γινόταν, εν τέλει, η μετεγκατάστασή τους σε νέα τοποθεσία, η ενεργοποίησή τους στη νέα θέση διαρκούσε πολλές ώρες ή ακόμη και ημέρες.

Ο μεταφορέας-ανορθωτής-εκτοξευτής με ραντάρ (transporter erector launcher and radar - TELAR) είναι ίδιος με τον TEL, αλλά περιλαμβάνει επίσης και μέρος ή ολόκληρο το σύστημα ραδιοεντοπισμού, που είναι απαραίτητο για την τηλεκατεύθυνση του(ων) βαλλιστικών πυραύλου(ων). Τέτοιου είδους οχήματα έχουν τη δυνατότητα να είναι αυτόνομα, αυξάνοντας σε μεγάλο βαθμό την αποτελεσματικότητά τους. Μπορούν, δηλαδή, να ενεργοποιηθούν ανεξάρτητα από την παρουσία και την κατάσταση των οχημάτων υποστήριξης. Συνηθέστερα ένας αυτοκινούμενος εκτοξευτής (TEL / TELAR) μπορεί να έχει ρυμουλκούμενο όχημα επί του οποίου φέρεται το σύστημα ραδιοεντοπισμού όπου ο τηλεκατευθυντήρας μπορεί να περιστρέφεται ολοκυκλικά, κινούμενος και καθ΄ ύψος.

Αντιθέτως, ένας μεταφορέας-εκτοξευτής με ραντάρ (transporter launcher and radar - TLAR) είναι ίδιος με ένα TELAR χωρίς την ικανότητα ανόρθωσης του πυραύλου (προφανώς διότι ο πύραυλος που φέρει δεν χρειάζεται να ανεγερθεί για εκτόξευση).

Συνήθως ένας αριθμός από αυτοκινούμενους εκτοξευτές (TELs και TELARs) υπάγονται σε ένα εποχούμενο κέντρο διοίκησης βαλλιστικών πυραύλων (Command Post Vehicle - CP ή CPV) που επιχειρησιακά μπορεί να ανήκει σε μονάδες πυροβολικού ή πολεμικής αεροπορίας. Ακόμη, μπορούν να χρησιμοποιούν πληροφορίες για τον στόχο τους, οι οποίες παρέχονται από ραντάρ εντοπισμού, κατάδειξης και τηλεκατεύθυνσης (Target acquisition, designation and guidance radar - TADAGR ή απλώς TAR).

Το πυραυλικό σύστημα "Πατριώτης" ή σύστημα πυραύλων Patriot χρησιμοποιεί τη συντομογραφία MEL - Κινητοί Ανορθωτές-Εκτοξευτές (προφέρεται "μιλ"), αντί για τον χαρακτηρισμό ως ρυμολκούμενο όχημα εκτόξευσης.

Εικόνες
-------

* Το ρωσικό SA-12 TEL σε λειτουργία διαμετακόμισης.Το ρωσικό SA-12 TEL σε λειτουργία διαμετακόμισης.
* Το ρωσικό SA-10 TEL έτοιμο για εκτόξευση.Το ρωσικό SA-10 TEL έτοιμο για εκτόξευση.
* Ένας γαλλικός πύραυλος Πλούτων σε κατάσταση μεταφοράς.Ένας γαλλικός πύραυλος Πλούτων σε κατάσταση μεταφοράς.

Παραπομπές
----------

1. ↑  FM 44-94 Army Air and Missile Defense Command Operations. Glossary. Part I – Abbreviations and Acronyms Αρχειοθετήθηκε 2012-10-24 στο Wayback Machine. at Federation of American Scientists website